Informacijska eksplozija

Bernier (1978) je ugotovil, da je napisanih toliko del, še posebej znanstvenih člankov, da je zelo težko imeti pregled nad njimi. Vzroki te informacijske poplave verjetno tičijo v tem, da se je število znanstvenikov, ki morajo publicirati, zelo povečalo. Količina znanstvenih informacij raste od 1800 pa do 1970 l. eksponentno, se podvoji vsakih 15 let, pozneje pa rast postopoma upada, vendar je količina informacij še vedno ogromna.

**Informacijska preobloženost**

* Informacijska eksplozija: rast količine informacij (splošno in v znanstvenem komuniciranju)
* Informacijska preobloženost (information overload): zaradi velike količine dostopnih relevantnih informacij se zmanjša posameznikova učinkovitost pri uporabi informacij (Bawden, Robinson)

Ker je toliko informacij, poteka tudi proces zastarevanja le teh z veliko naglico, saj v sorazmerno kratkem času izgubijo aktualnost, tudi razpolovna doba informacij je precej kratka. Posledica tega je, da je v znanstvenem svetu pravzaprav zelo malo originalnih člankov. Informacijski znanstveniki navajajo celo podatke, da je več kot 40% člankov trivialnih in več kot 20% člankov kopiranih.

Razpolovna doba (odvisna od stroke)

Andersen (1978, p. 35) :

* 4,6 let za fiziko
* 7,2 let za fiziologijo
* 8,1 let za kemijo
* 10,0 let za botaniko
* 10,5 let za matematiko
* 11,8 let za geologijo

Razlogi za zastarevanje so: pravilne ugotovitve, a tema ni več aktualna, pravilne ugotovitve, ki so vključene v nadaljnje raziskave ter to, da nekatere ugotovitve ne držijo več.

**ANKETA MED MANAGERJI**

2/3 managerjev je nezadovoljnih s službo zaradi informacijske preobloženosti in menijo, da je informacijska preobloženost škodila njihovim medosebnim odnosom; 1/3 meni, da je informacijska preobloženost škodila njihovemu zdravju; ½ anketirancev pa meni, da so zaradi preobloženosti odložene pomembne odločitve in ima prevelika količina informacij negativen vpliv na njih.

**INFORMACIJSKA EKSPLOZIJA**

* Tedenska izdaja časnika New York Times vsebuje več informacij, kot jih je posameznik zasledil v življenju v 17. stoletju
* Več informacij ustvarjenih v zadnjih 30 letih, kot v prejšnjih 5000 letih
* Angleški jezik ima 5x več besed kot v času Shakespearja

Tej informacijski poplavi se znanstveniki, posamezniki in korporacije prilagajajo na najrazličnejše načine.

**PROCESI PRILAGAJANJA PO BERNIERU (1978)**

* Specializacija
* Kondenziranje
* Izpuščanje
* Uporaba informacijskih sistemov
* Zmanjševanje pomena problemov

Torej, Bernier (1978) meni: 'Če bi prebrali, dva članka na dan, bi rabili':

* 2700 let za vse objave v biomedicini v enem letu
* 700 let za objave v kemiji v enem letu
* 14 let za letne kardiološke objave
* 70 let za onkologijo

|  |  |  |
| --- | --- | --- |
|  | št. znanstvenikov | št. znanstvenih revij |
| 1800 | 1.000 | 100 |
| 1850 | 10.000 | 1.000 |
| 1900 | 100.000 | 10.000 |
| 1950 | 1.000.000 | 100.000 |

**PROCESI PRILAGAJANJA PO MILLERJU (1978)**

* Opuščanje posameznih informacij
* Zadrževanje
* Filtriranje
* Površno procesiranje
* Vzporedni kanali
* Grupiranje informacij
* Pobeg

**ZIPFOV ZAKON – PRINCIP NAJMANJŠEGA ODPORA**

Človek bo reševal probleme tako, da bo minimiziral celotno delo pri reševanju trenutnih ali možnih bodočih problemov.